b'\n_START_ARTICLE_\nGomang\n_START_SECTION_\nAjalugu\n_START_PARAGRAPH_\nFilosoofia teaduskonna rajas Drung grags pa rin chen (Drung Drakpa Rint\xc5\xa1en), kelle kohta on kahjuks v\xc3\xa4he teada, vaid nii palju et ta oli Jamyang Ch\xc3\xb6jey (1379-1449) \xc3\xb5pilane. Algul asus Gomangi teaduskond kloostri peahoones, kust hiljem viidi \xc3\xbcle tema praegusse asukohta. \xc3\x9clekolimine ei l\xc3\xa4inud libedalt. Legendide j\xc3\xa4rgi olevat tuhandek\xc3\xa4eline Avalokite\xc5\x9bvara (Spyan ras gzigs) keeldunud teise kohta kolimast, nimelt k\xc3\xa4ratanud ta teda teise templisse vedavatele munkadele inimh\xc3\xa4\xc3\xa4lega "Ma ei l\xc3\xa4he siit kuhugile"._NEWLINE_Sellest ajast peale kutsutakse seda Avalokita kuju "ei l\xc3\xa4he siit kuhugile"._NEWLINE_Gomangis \xc3\xb5ppis ka kuulusburjaat Agvan Dor\xc5\xbeijev ja paljud teised budistliku m\xc3\xb5ttemaailma kuulsustest._NEWLINE_1959. aastal purustati Hiina kommunistide poolt klooster peaaegu t\xc3\xa4ielikult. Nad pommitasid Drepungi \xc3\xb5hust. Raamatukogud, mida kloostris oli mitmeid, p\xc3\xb5lesid maha, tuhanded tekstid h\xc3\xa4vinesid._NEWLINE_Tol perioodil h\xc3\xa4vitati Tiibetis k\xc3\xb5ike, mis seostus kommunistide jaoks budismi ja religiooniga, alates inimestest kuni kloostrite, templiteni v\xc3\xa4lja._NEWLINE_Pommitamise hetkel kloostris 5500 elanud Drepungi mungast j\xc3\xa4i j\xc3\xa4rgi k\xc3\xa4put\xc3\xa4is, kes p\xc3\xb5genesid Indiasse, kohale j\xc3\xb5udis neist vaid 59._NEWLINE_Koos 14 Dalaiga l\xc3\xa4ks Indiasse kaasa esimese p\xc3\xb5genikelainega Tiibetist 300 munka. Nad k\xc3\xb5ik elasid algul p\xc3\xb5hja Indias Buksas, kuid 1969 anti neile maad Mundgodis, kus nad asusid ehitama uut Gomangi ja uue Drepungi koduks on India siiani. Geshe Lharampa Tempa Tenzin on kloostri praegune eestseisja._NEWLINE_Tol raskel ajastul Tiibetist p\xc3\xb5genenud munkadest elavad uues klooster-kodus 20 vana veterani. Nad \xc3\xb5petavad vana traditsiooni alusel uute p\xc3\xb5lvkondade munkadele k\xc3\xb5ike seda, mida Drepungi Gomang on pakkunud l\xc3\xa4bi aegade budistlikus filosoofias ja debatis. Taastama on asutud ka Tiibetis asuvat Drepungi Gomangi viimastel aastatel. 600 aastat seisnud traditsioon ei h\xc3\xa4vine._NEWLINE_Gomangi filosoofilia teaduskonna poolt toodetud budismi supert\xc3\xa4hed filosoofias: \xe2\x80\x99Jam dbyangs bzhad pa (1648-1721/1722 CE), Lcang skya, Sum pa ye shes dpal \xe2\x80\x99byor (1704-1788 CE), Thu\xe2\x80\x99u bkwan chos kyi nyi ma (1737-1802 CE) ja Gung thang \xe2\x80\x99jam dpal dbyangs.\n_START_SECTION_\n\xc3\x95ppeprogramm\n_START_PARAGRAPH_\nDebatt, dispuut ehk filosoofiline vaidlus v\xc3\xb5i v\xc3\xa4itlus (ts\xc3\xb6d-pa)_NEWLINE_Buddha kuulutas: "Minu \xc3\xb5petuss\xc3\xb5nad on kui kuld. Kuid \xc3\xa4rge n\xc3\xb5ustuge nendega lihtsalt, vaid taguge ja t\xc3\xb6\xc3\xb6deldege neid seni, kuni t\xc3\xb5de ilmub p\xc3\xa4evavalgele"._NEWLINE_Sellest tuleneb ka traditsioon, kus enamus kloostris elavatest munkadest kogunevad iga p\xc3\xa4ev peale l\xc3\xb5unat kloostri\xc3\xb5uele fisosoofilisele dispuudile. V\xc3\xa4liselt meenutab see suurt hulka inimesi, kes k\xc3\xb5ik kisendavad ja lausa r\xc3\xb6\xc3\xb6givad vastastikku fraase ja lauseid, mida saadab elav k\xc3\xa4teplaksutamine, kisa ja h\xc3\xb5iked._NEWLINE_K\xc3\xa4teplaksutamine dispuudis osaleja poolt m\xc3\xa4rgib seda, et k\xc3\xbcsimuse esitaja l\xc3\xb5petas enda kiire l\xc3\xbchimonoloogi ja ootab juba vastust enda oponendilt.'